Kaapstad een van die wêreld se 'beste stede' | Netwerk24
Deur Warda Meyer 22 Oktober 2019 07:01
Kaapstad het nog 'n toekenning ingepalm – dié keer as een van Flight Network se beste stede vir 2019.
Kaapstad is een van Flight Network se 50 "beste stede" in die wêreld. Foto: Hendrik Hancke
Netwerk24 Foto: Hendrik Hancke
Flight Network, 'n Kanadese aanlyn-reisagentskap, het 'n lys van die 50 "beste" wêreldstede saamgestel op grond van die menings van meer as 1 000 reisskrywers, reis-bloggers en reisagentskappe wêreldwyd.
Kaapstad beklee die sewende plek. Die enigste ander stad in Afrika op die lys, is Marrakesj in Marokko, op nommer 46.
Flight Network sê al die buitelugaktiwiteite wat Kaapstad bied, asook natuurlik Tafelberg, is die stad se beste bates. Hulle noem die Kaap die Goeie Hoop (Kaappunt), Boulders-strand en Leeukop as ander belangrike besienswaardighede.
Die top10 beste stede volgens dié lys is:
2. New York, VSA
7. Kaapstad, Suid-Afrika
8. San Francisco, VSA
Dan Plato, burgemeester van Kaapstad, sê die stad bly een van die mooiste stede in die oë van die wêreld, en dit bied 'n verskeidenheid dinge om te sien en te doen vir besoekers.
"Ons is verootmoedig dat Kaapstad aangewys is as die beste ligging op die vasteland en hoop reisigers sal aanhou om Kaapstad as 'n moet-sien-bestemming te beskou."
Plato sê meer as 300 000 werkgeleenthede word ondersteun deur die plaaslike toerismebedryf, en toekennings soos hierdie is belangrik om die internasionale gemeenskap se belangstelling verder te wek.